cyanic-selkie/wikianc huggingface dataset:
Het van Verlangekraal
Hoofstuk 16
Erlank voel veronreg, en verneder, omdat hy by die inspekteur gespog het oor die opgestopte krokodil. En net daar is hy siek en sat vir Doep se voorpratery vir die kind.
Die volgende oggend gee Erlank vir Het op kantoor nie eens kans om te verduidelik nie, en gaan haar te lyf. Hy klap haar, en nog 'n keer. Doep spring op om hom te keer. Het het sleg geval, met haar mond en neus teen die kant van die lessenaar, met die bloed wat vryelik gestroom het. Doep kry die noodhulpkissie en Erlank die warm water. Het verlustig haar weer, soos weleer, in haar martelaarsrol. Doep het haar huis toe geneem, en probeer vir sy kollega se optrede skerm by die ouers.
Tuis vertel Het presies wat gebeur het. Met oorgawe. En haar vader gaan, op die oorlogspad, op sy kruistog opsoek na bloed en vergelding, by Oom Christiaan Brits aan, die voorsitter van die skoolkomitee. Ná die konfrontasie op kantoor, het Floors die saak aan die inspekteur op die korrekte, formele wyse gerapporteer. Erlank sal hom nie daaruit kan loswikkel nie.
Hoofstuk 17
Doep kry die Saterdagoggend 'n oproep van Erlank wat hom gebied om na Benade se plaas te kom: Het Heiberg en Sophia Lessing het al twee skynbaar verdrink. By nadere ondersoek is Het bewusteloos.
Floors het Het na Benade gestuur met 'n paar sjielings wat Floors vir Benade geskuld het. Het en Sophia is albei rivier toe, ongeag Hans Lessing se waarskuwing om nie rivier toe te gaan nie. Die rivier was aan die afkom sedert Donderdagaand se reën. 'n Ander kind het hul in die water sien spartel en gaan hulp soek. Vir Sophia was dit te laat – haar lyk het teen die kant vasgedryf, onder die takke in. Het is uitgehaal deur ene Klein Dawie Lambrechts wat met 'n tou geswem en haar bereik het. Sy het heeltyd aan die takke vasgehou in die koue sterk stroom.
Teen die verpleegster se raad in, wag Doep nie op die ambulans nie, en die suster ry saam om haar toestand te monitor.
Twee dae later, by die begrafnis van Sophia Lessing, het Erlank in sy spreekbeurt uitgewei oor die wonder van die kinderlewe, die liefde, dat mens nie moet verbitterd wees nie, maar moet vergewe “al was iemand ook vir die dood van jou geliefde verantwoordelik”.
Die beskuldiging wat met vergifnis verknoop word is vir die Doep die toppunt van vermetelheid en huigelagtigheid, veral omdat dieselfde Erlank kort voor die toespraak nog ewe vroom gesê het: “Ek neem aan dit is nie die tyd of die plek om verwyte te slinger nie, kollega, maar dis eienaardig hoe mens 'n voorgevoel het van iets wat gaan gebeur.”
Die Woensdag het Erlank van die ondersoek op sy aanranding van Het verneem. Dieselfde dag is Het uit die hospitaal ontslaan.
Doep en Erlank werk 'n wyle in stilte op kantoor, waarna Erlank vir Het gaan haal en haar meedeel dat weens aan jarelange (!) wangedrag en Saterdagoggend se gebeure (en sonder om te wil weet wat presies gebeur het), “ons” (bedoelende Erlank en Doep) besluit het om haar aan die Sielkundige Diens oor te gee. Sy word beveel om terug te gaan klas toe.
Doep weet egter die klere op die wal was nie Sophia s’n nie, maar Het s’n. Daar was 'n koekie seep op. Het het gaan bad in die rivier, op die wal, omdat die Heibergs nie 'n bad tuis het nie. Erlank maak dadelik die aanname dat Het vir Sophia probeer oorreed het om te gaan swem. Maar Het het nie. Het was nog aan die bad, en het skielik gesien Sophia sit nie meer op die wal nie. Het het die rivier ingespring toe die stroom vir Sophia begin meesleur het. Sophia kon nie goed swem nie.
Jet d'Eau
Die Jet d'Eau (, Water-Jet) is 'n groot spuitfontein in Genève, Switserland. Dit is een van die bekendste bakens van die stad, wat op die amptelike toerismewebwerf van die stad, en op die amptelike logo vir Genève se aanbieding van die 2006 UEFA kampioenskappe, verskyn. Die fontein is in die Geneva-meer, waar dit by die Rhône-rivier aansluit. Dit is regdeur die stad en vanuit die lug sigbaar, selfs as daar oor Genève op 'n hoogte van 10 km gevlieg word.
Het van Verlangekraal
Hoofstuk 17
Op grond van Het se bestowe verlede wat opgerakel word, glo Erlank dat Het nou weer haar in die rol van die heldin ingeskryf het. Blykbaar het Erlank ook al “verskeie gevalle gehoor” waar sy kinders in die water instamp. Hy gaan gal af hoe hy moeg is van al die ongeregtigheid en die goedpraat daarvan. Hy vra vir Het weer om die kantoor te verlaat, en Doep kan, indien hy vrae het, dit buite aan hom stel.
Jet d'Eau
Vyfhonderd liter water per sekonde word teen 'n hoogte van 140 meter straalvormig in die lug gespuit. Twee 550 kW pompe, wat by 2 400 V opereer, verbruik een megawatt elektrisiteit. Die water verlaat die spuitkop van 10 sentimeter teen 'n spoed van 200 km/h. Op enige gegewe oomblik is daar ongeveer 7 000 liter water in die lug. Niksvermoedende besoekers aan die fontein - wat vanaf 'n steenhawehoof aan die linkerkant van die meer bereik kan word - is soms verras as hulle sopnat word wanneer die wind net effens van rigting verander.
Het van Verlangekraal
Hoofstuk 17
Doep kry maar weer die laaste woord in: hý is ewe moeg van die ongeregtigheid en Erlank is nie Verlangekraal of die onderwys waardig nie. Die kantoordeur trek hy hard op Erlank se vendetta toe.
Doep verseker Het dat hy vir haar sal ondersteun sodra die Sielkundige Diens kom ondersoek instel. Oor die mense se gissinge of Het vir Sophia se dood verantwoordelik is, sê Doep: “Die waarheid is nie wat ander mense glo en weet nie. Dis wat mens self glo en weet. Dit help maar net as daar ander is wat ook glo. Die grootste ding is dat jyself moet weet en glo wat reg is.”
Jet d'Eau
Geskiedenis
Sedert 2003 spuit die fontein regdeur die dag, behalwe wanneer dit ryp of daar 'n besondere sterk wind waai. Dit spuit ook saans vanaf die lente en tot aan die einde van die herfs, wanneer dit deur 'n stel van 21 ligte, met 'n sterkte van altesaam 9 kW, verlig word.
Op 25 Augustus 2016 is die 125ste bestaansjaar van die fontein op die huidige ligging gevier.
Het van Verlangekraal
Agtergrond
Ter viering van die 85ste bestaansjaar van Afrikaanse radio, is Leon van Nierop gevra om die roman opnuut te verwerk.
Van Nierop was besig om te werk aan Plesierengel, toe die opdrag kom om Het van Verlangekraal te verwerk. Dit het hom nie alleen 'n jaar geneem om die kopiereg te bekom nie, dit was ook 'n opdraende stryd om die boek in die hande te kry, wat uit druk is. Hy het tweedehandse boekwinkels gefynkam vanaf Sabie tot in die Kaap, hulp gevra op Facebook, en niemand het die boek gehad nie. Hy het selfs die regisseur van die televisiereeks, Fred Nel, se vrou gevra. Die boek het Van Nierop destyds teruggegee aan Jan Scholtz (sy ateljee het destyds die reeks gemaak).
NALN in Bloemfontein het Van Nierop bygestaan, die boek opgespoor en aan hom gestuur: Uit desperaatheid het hy ná 3 maande toe NALN geskakel, en binne 2 dae het hulle die boek vir hom gereed.
Met die lees het Van Nierop besef hoe moeilik dit sal wees om die boek tot radioverhaal te verwerk. Die Het in die radiovervolgverhaal verskil effens van die karakter wat destyds op TV was.
Doep du Plessis is die fokaliseerder in die roman, en hoewel Van Nierop 'n verteller kon gebruik het, verpes die dramaturg die gebruik van vertellers. Maar in die boek is daar ook talle karakters wat dikwels net 'n enkele spreekbeurt kry, of na verwys word. Dit is ook nie ekonomies vir 'n radiodrama nie. Karakters is toe geskep wat met Doep meer onderhoudend praat, en veral Doep se vrou, Mart, is meer spreekbeurte gegee as in die roman. Doep bely as 't ware sy gevoelens, sy gedagtes, ensomeer aan Mart oor Het, wat die luisteraars sodoende 'n beter insae gee wat in sy siel aan die woed is.
Het se broer kry ook meer spreekbeurte as in die boek; Het het in die boek agt sibbe, maar sy praat nooit met een nie; ook in Het se geval kan jy nie weet wat in haar kop aangaan nie. Sy het dus ewe seer 'n vertroueling nodig met wie sy haar gevoelens kan deel.
In die boek rig Het baie rebelse en dramatiese dinge op een slag aan, wat 'n kakofonie sou veroorsaak het. Die skreeuende en skellende Het is nie die mens wat mens wil uitbeeld nie, en ook in die televisiereeks is sy nie so uitgebeeld nie.
Soos met die TV-verwerking het Van Nierop ingesien dat Het eintlik haar tyd ver vooruit was. Met die uitsondering van Doep het die onderwysers haar nie verstaan nie, en hul het ook nie geweet wat om 'n rebelse kind te maak behalwe om haar die heeltyd te moet slaan of verneder of uit te jaag nie. Van Nierop het veral gekonsentreer hoe en op watter manier Doep met haar gewerk het, soms streng, want hy het waarom sy sekere dinge aanvang. Die lyfstraftoneel in die TV-reeks is nietemin geskrap, want dit klink te grotesk.
Byklanke is opgeneem (vir die klaskamer- en speelgrondtonele en van 'n atletiekbyeenkoms), want die meeste beskikbare byklanke by die SAUK was dié in Engelse skole. Hoërskool Randburg is die gekose Afrikaanse skool, en Van Nierop moes sorg dat die byklanke en die dialoog met mekaar goed balanseer. Die kinders wat gesels moes ook nie die aandag van die hoofgesprek aftrek nie. Die drama-afdeling het veral baie gehelp. Van die tonele was die ruis so erg dat die dramatiese tonele baie getemper moes word om die dialoog hoorbaar te maak en tot sy volle reg te laat kom. Die klasse is ook kleiner gemaak, want van die reaksies het nie by die tonele of dialoog gepas nie.
Het is ook ouer gemaak, want 'n kind van daardie ouderdom kan nie sulke dialoog op natuurlike wyse besig nie.
Ansu Visser, wat die rol van Het vertolk, het ook meer Het se woede ingehou, en Van Nierop het ook die karakter met ander dimensies probeer boetseer. Van Nierop het ook die ongenaakbare hoof in die boek 'n bietjie meer menslikheid probeer gee, 'n onderliggende rede waarom hy juis vir Het so haat. Soos Van Nierop tussen die reëls van Doep se gedagtegang verstaan, was die hoof jaloers op Het omrede hy net so rebels soos sy was. "Hy is gebreek, en hy wou haar breek".
Om die rol van Het te beset, was die allergrootste uitdaging. Van Nierop het teruggedink aan sy jeugvervolgverhaal Ratels, en die meisie wat in Wonderlus (2017) gespeel het, Ansu Visser. Van Nierop het toe geweet sy is die enigste "Het" wat hy kan kry.
Sally Campher speel die kameerol as Het se ma, Ragel (in die boek Anna) in 'n paar tonele, wat in die boek net in een hoofstuk voorkom. Van Nierop vind Campher 'n uitstekende aktrise en om haar slegs 6 of 7 reëls te gee, soos in die boek, sou nie deug nie.
Van Nierop wou die radiovervolgverhaal so skryf dat die luisteraars die nostalgie van die TV-reeks kon herleef, maar terselfdertyd moet hul ook begrip hê vir die karakter, en waarom sy doen was sy doen.
Braamfontein
Braamfontein is 'n voorstad van Johannesburg, met 'n bevolking van 7 007 (2001). Die Nelson Mandelabrug en Grondwetlike Hof van Suid-Afrika is in Braamfontein geleë.
Geskiedenis
Op 19 Februarie 1896 was daar 'n massiewe dinamietontploffing hier in Braamfontein wat tientalle lewens geëis en talle geboue in puin gelê het, onder meer die eerste kerkgebou van die NG gemeente Fordsburg. Ds. Abraham Kriel het ná die eerste begrafnis van 127 slagoffers "soos 'n kind gesnik".
Plicatellopsis fragilis
Plicatellopsis fragilis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Plicatellopsis en tot die familie Suberitidae. Die wetenskaplike naam van die spesie is die eerste keer geldig gepubliseer in 1964 deur Koltun.
Rotrude
Sy was die dogter van Karel die Grote en Hildegard van Savoie (758 – 783).
Sy is veral bekend omdat in 781 keiserin Irene van Bisantium en haar pa ooreengekom het dat sy met Irene se seun sou trou. Sy was toe net 6 jaar oud. Die Griekse eunug Elissaeus is na Karel se hof gestuur om haar op haar toekomstige rol as keiserin voor te bereid. Hierdie toenadering tussen die twee groot ryke het nogtans probleme vir die pous beteken vanweë die Griekse ikonoklasme. Pous Adrianus I het egter in 784 en 785 geprobeer hieroor ooreenstemming te bereik.
In 787 ontmoet Karel Bisantynse gesante in Capua waar hy probeer sy gesag oor die hertogdom Benevento te versterk. Die pous waarsku dat die Bisantyne 'n inval voorbereid om Adelchis op die Beneventynse troon terug te sit. Die Griekse hof wil dat Rotrud na Konstantinopel gestuur word, maar Karel weier en die betrekkings word verbreek. Einhard beweer dat die rede is dat Karel te lief is vir sy dogter en haar nie wil afstaan nie, maar die volgende jaar vind 'n Bisantynse inval plaas, saam met aanvalle van die Beiere en die Avare.
Insisevus
Insisevus is 'n Afrikaanse sanger en liedjieskrywer. Hy is op Welkom in die Vrystaat gebore en het in 'n Afrikaanse huis grootgeword, alhoewel hy sy skoolloopbaan in Engels voltooi het. Sy oupa was n Brit wat nooit terug gekeer het na Britanje na die Anglo-Boere Oorlog nie. Die het toe met n Herholdt meisie getrou (suster van Sonja Herholdt se oupa). Sy oumagrooitje was n nooi Celliers wat n afstammeling is van Sarel Celliers se broer. Al praat hy vlot Engels beskou hy homself meer Afrikaans en n ware Suid-Afrikaner in murg en bloed. Hy strewe daarin om Afrikaans in n musikale digkuns te omskep en beskou sy lirieke as die sterkte punt in sy musiek.
Hoogtepunte van sy musiekloopbaan:
Yellow Submarine (album)
Yellow Submarine is 'n album van The Beatles wat in 1969 vrygestel is.
Solomens
Die Solomens of Solo-mens (Homo erectus soloensis) is 'n subspesies van H. erectus wat sowat 117 000 tot 108 000 jaar gelede, in die laat Pleistoseen, aan die Solorivier in Java, Indonesië, gewoon het. Dié bevolking is die laaste bekende rekord van die spesie. Dit is bekend van 14 skedeldakke, tibias en 'n stuk van die bekken wat naby die dorp Ngandong ontdek is, asook moontlik drie skedels van Sambungmacan en 'n skedel van Ngawi, na gelang van klassifikasie.
Geskiedenis
Die Ngandong-terrein, wat sowat 40 m bo die seevlak is, is van 1931 tot 1933 die eerste keer uitgegrawe onder leiding van Willem Oppenoorth, Carel ter Haar en Gustav von Koenigswald, maar verdere navorsing is in die wiele gery deur die Groot Depressie, die Tweede Wêreldoorlog en die Indonesiese Onafhanklikheidsoorlog. In ooreenstemming met historiese rassebegrippe, is dié Indonesiese subspesie van H. erectus oorspronklik geklassifiseer as die direkte voorouers van die Australiese Aborigines. Daar word egter nou geglo die Solomens het geen lewende nakomelinge gehad nie, want die oorblyfsels is veel ouer as die moderne mens se migrasie na die gebied, wat rofweg 55 000 tot 50 000 jaar gelede begin het.
Die Solomens se skedel is ovaalvormig van bo af gesien, met swaar wenkbroue, hoë wangbene en 'n prominente staaf van been wat om die rug gedraai is. Die breinvolume was nogal groot en het gewissel van 1 013 tot 1 251 cm3, in vergelyking met dié van 'n moderne man van 1 270 cm3 en 'n moderne vrou van 1 130 cm3. Een potensiële vroulike lid van die subspesie was dalk 158 cm lank en het moontlik 51 kg geweeg. Mans was waarskynlik baie groter as vroue. Die Solomens stem in baie opsigte ooreen met die Javamens (H. e. erectus) wat vroeër op Java gewoon het, maar was veel minder argaïes.
Selfspot
Selfspot (ook selfironie genoem) is die vermoë om die spot met jouself te dryf. Hierdeur sal 'n persoon afbrekend na homself verwys, homself ondergeskik stel, verkleineer of neerhalend van homself praat. Dit word meestal gebruik as 'n vorm van humor of om 'n spanningsvolle situasie te ontlont.
Daar word soms na selfspot as die beste vorm van selfkennis verwys. Dit is egter dikwels 'n verdedigingsmeganisme, bedoel om die wind uit die seile van kritici te neem. Diegene wat hulself ontbloot, maak dit moeiliker vir ander om 'n hardvogtig houding teenoor hulle in te neem. As die ander persoon welwillend is, kan selfspot 'n effektiewe instrument wees om moontlike kritiek te ontwapen, en die gesprek tot rustigheid te lei.
In sekere kulture is selfspot meer aanvaarbaar as in ander. Daarteenoor is dit baie keer onaanvaarbaar jou eie beul te blaas.
Carnaby Street
Carnaby Street is 'n winkelstraat en voetgangerslaan in die City of Westminster, Londen, wat in die stadsdistrik Soho naby Oxford Street en Regent Street geleë is. Dit staan veral bekend vir sy groot verskeidenheid mode- en leefstylwinkels, waaronder talle onafhanklike boetieke. In die 1960's is dit verbind met Swinging London.
Strate, wat met Carnaby Street kruis, sluit - in noord-suidelike rigting - Beak Street, Broadwick Street, Kingly Court, Ganton Street, Marlborough Court, Lowndes Court, Fouberts Place, Little Marlborough Street en Great Marlborough Street in. Die naaste moltreinstasie van London Underground is Oxford Circus op die Bakerloo-, Central- en Victoria-lyne.
Ahmoses, seun van Ebana
thumb|Ahmoses, soos uitgebeeld op sy graftombe by El Kab.
Ahmoses, seun van Ebana, het in die Egiptiese weermag gedien onder die farao's Ahmoses I, Amenhotep I en Toetmoses I. Sy outobiografie teen die muur van sy graftombe het ongeskonde bewaar gebly en is ’n waardevolle bron van inligting oor die 17de en vroeë 18de Dinastie van Egipte.
Ahmoses is in die stad Necheb, die moderne El Kab, gebore. Ná die dood van Ahmoses se pa, wat ook in die weermag was, het Ahmoses onder farao Ahmoses I gedien. Hy het aan verskeie veldtogte deelgeneem en medaljes verower. Hy is ook beloon met slawe en ander dinge.
Onder Amenhotep I het hy teen die Nubiërs geveg en is hy weer vir sy dapperheid beloon. Tydens die bewind van Toetmoses I het hy ’n admiraal geword.
Ebana was die naam van Ahmoses se ma, moontlik ’n belangrike vrou. Sy pa se naam was Baba. Paheri, die kleinseun van Ahmoses wat ’n skriba en priester was, het toesig oor die bou van sy graftombe gehou.
Pavia
Pavia is 'n stad in Italië in die streek Lombardye 25 km suidelik van die stad Milaan aan die Ticinorivier. Dit is ook die hoofstad van die provinsie Pavia.
In die tyd van die Romeinse Ryk heet die stad, nes die rivier, Ticinum. Dit is later die hoofstad van die koninkryk van die Langobarde en is bekend as Papia. In die 14de eeu word daar 'n universiteit gestig en die katedraal stam ook uit hierdie tyd.
Teenswoordig is Pavia 'n nywerheidstad met voedingsmiddele, chemie en tekstiel. In die omgewing word wyn verbou. Die Certosa di Pavia is 'n kartuiserklooster wat op 8km afstand lê en bekend is vir sy laatromaanse en gotiese boukuns.
Barometriese formule
Die barometriese formule is 'n formule wat gebruik word om te modelleer hoe lugdruk (of digtheid) met hoogte verander.
Druk vergelykings
Die tweede vergelyking is van toepassing op die standaardmodel van die stratosfeer waarin aanvaar word dat die temperatuur nie met hoogte verskil nie:
ː
waar:
Die waarde van onderskrif b wissel van 0 tot 6 in ooreenstemming met elk van sewe opeenvolgende lae van die atmosfeer wat in die tabel hieronder getoon word. In hierdie vergelykings is g0, M en R* elk enkelwaardekonstantes, terwyl P, L, T en h meerwaardekonstantes is in ooreenstemming met die tabel hieronder. Die waardes wat vir M, g0 en R* gebruik word, is in ooreenstemming met die U.S. Standard Atmosphere, 1976, en veral die waarde vir R* stem nie ooreen met standaardwaardes vir hierdie konstante nie. Die verwysingswaarde vir Pb vir b = 0 is die gedefinieerde seevlakwaarde, P0 Pa of 29,92126 duim Hg. Waardes van Pb van b = 1 tot b = 6 word verkry uit die toepassing van die toepaslike lid van die paar vergelykings 1 en 2 vir die geval wanneer h = hb+1.
Digtheidsvergelykings
Die uitdrukkings vir die berekening van digtheid is byna identies aan die berekening van druk. Die enigste verskil is die eksponent in Vergelyking 1.
Daar is twee vergelykings vir die berekening van digtheid as 'n funksie van hoogte. Die eerste vergelyking is van toepassing op die standaardmodel van die troposfeer waarin aanvaar word dat die temperatuur met hoogte met 'n vervaltempo van L_{b} wissel; die tweede vergelyking is van toepassing op die standaardmodel van die stratosfeer waarin aanvaar word dat die temperatuur nie met hoogte verskil nie.
Vergelyking 1:
wat gelykstaande is aan die verhouding van die relatiewe druk- en temperatuurveranderinge
waar
Afleiding
Die barometriese formule kan afgelei word deur die ideale gaswet te gebruik:
Aanvaar dat alle drukke hidrostaties is:
en deel die dP deur die P vergelyking, dan kry ons:
Indien hierdie vergelyking geintegreer word vanaf die oppervlak tot the hoogte z word die volgende verkry:
Indien 'n liniere temperatuur verval en konstante molêre massa en gravitasieversnelling aanvaar word, word die eerste barometriese formule verkry:
Indien geingetreer word deur 'n konstante temperatuur te aanvaar, word die tweede barometriese formule verkry:
In hierdie formule is R* die gaskonstante en die term R*T/Mg gee die skaalhoogte (ongeveer gelyk aan 8.4 km vir die troposfeer).
(Vir presiese resultate moet onthou word dat atmosfeer wat water bevat nie as 'n ideale gas optree nie.)
Abbey Road (album)
Abbey Road is 'n album van The Beatles wat in 1969 vrygestel is.
Nestor Carbonell
Nestor Carbonell (gebore 1 Desember 1967) is 'n Amerikaanse akteur, regisseur, en skrywer. Hy is bekend vir sy rolle in die rolprente The Dark Knight (2008) en The Dark Knight Rises (2012), en in die televisiereekse Lost (2004) en Bates Motel (2013).
Diaan Lawrenson
Diaan Lawrenson (gebore 6 April 1978, Vanderbijlpark ) is 'n Suid-Afrikaanse aktrise, wat veral bekendheid verwerf het in die SABC 2-sepie, 7de Laan, as die karakter Paula van der Leque. Lawrenson se belangstelling vir die vermaaklikheidswêreld was as kind geprikkel deur haar beste maat van laerskool, wat een van sewe susters was. Dit was ŉ musikale huis, waar die gesinslede gesing en klavier gespeel het. Nadat Lawrenson 7de Laan in 2016 verlaat het, het sy as lektor begin werk by AFDA (African Film Drama and Art School) in Kaapstad.
Lawrenson het haar loopbaan as aktrise begin, maar later ook toegespits op die skryf van draaiboeke en hul filmvervaardiging, soos met Hartloop (2015), waarvan sy die teks geskryf en die vervaardiging behartig het. In 2001 het Diaan gegradueer aan AFDA in Johannesburg en sedert 2019 is sy aangewys as dekaan van AFDA se kampus in Kaapstad. Lawrenson is ook die mede-eienaar van die produksiemaatskappy, Jester Productions, wat die vervaardiging van films, teater, musiekvideo’s, industriële DVD’s en dokumentêre opnames behartig.
Vervaardiging
Lawrenson was ook by die vervaardiging van verskeie produksies betrokke:
Persoonlike lewe
Diaan is in 2014 met die akteur Jody Abrahams getroud en die egpaar het twee kinders: Olivia-Rose Abrahams en Thomas James Abrahams.
Trevor Peacock
Trevor Peacock (gebore 19 Mei 1931) is 'n Engelse akteur en skrywer. Hy is bekend vir sy rolle in die rolprente The Trial (1993) en Fred Claus (2007), en in die televisiereeks The Vicar of Dibley (1994).
Pauline Lord
Pauline Lord (13 Augustus 1890 – 11 Oktober 1950) was 'n Amerikaanse aktrise. Sy was bekend vir haar rolle in die rolprente Mrs. Wiggs of the Cabbage Patch (1934) en A Feather in Her Hat (1935).
Aloe pavelkae
Aloe pavelkae is 'n aalwyn wat endemies aan Namibië is.
Sedibeng, Noord-Kaap
Sedibeng is 'n landelike nedersetting in die Ga-Segonyana Plaaslike Munisipaliteit naby Kuruman in die Noord-Kaap, Suid-Afrika.
Aloe pembana
Aloe pembana is 'n aalwyn wat endemies aan Tanzanië is.
Baccle's Farm
Baccle's Farm is 'n nedersetting in die landelike Oos-Kaap, Suid-Afrika. Onder die vorige politieke bedeling (tot 1994) was dit in die noordwestelike uithoek van die Ciskei-tuisland geleë.
Gesine Cukrowski
Gesine Cukrowski (gebore 23 Oktober 1968) is 'n Duitse aktrise. Sy is bekend vir haar rolle in die rolprent Feardotcom (2002) en in die televisiereekse Praxis Bülowbogen (1987), Schwurgericht (1995), en Der letzte Zeuge (1998).
Lennard Pearce
Lennard Pearce (9 Februarie 1915 – 15 Desember 1984) was 'n Engelse akteur. Hy was bekend vir sy rolle in die rolprent Face of Darkness (1976) en in die televisiereeks Only Fools and Horses.... (1981).
Matty Cardarople
Matty Cardarople (gebore 9 Februarie 1983) is 'n Amerikaanse akteur en regisseur. Hy is bekend vir sy rolle in die rolprent Jurassic World (2015) en in die televisiereekse Selfie (2014), Stranger Things (2016), en A Series of Unfortunate Events (2017).
Let It Be
Let It Be is 'n album van The Beatles wat in 1970 vrygestel is. Dit was die laaste album van die groep.
Phakane
Phakane is 'n landelike nedersetting in die Ga-Segonyana Plaaslike Munisipaliteit naby Kuruman in die Noord-Kaap, Suid-Afrika.
Lynn Loring
Lynn Loring (gebore 14 Julie 1944) is 'n Amerikaanse aktrise en vervaardiger. Sy is bekend vir haar rolle in die rolprent Journey to the Far Side of the Sun (1969) en in die televisiereekse Perry Mason (1957), Burke's Law (1963), en The Wild Wild West (1965).
Lloyd Pearson
Lloyd Pearson (13 Desember 1897 – 2 Junie 1966) was 'n Engelse akteur. Hy was bekend vir sy rolle in die rolprente It Started at Midnight (1943), Passport to Pimlico (1949), Holiday Week (1952), en The Good Companions (1957).
Aloe perryi
Aloe perryi is 'n aalwyn wat endemies aan die eiland Sokotra is.
Plocamiancora arndti
Plocamiancora arndti is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Plocamiancora en tot die familie Myxillidae. Die wetenskaplike naam van die spesie is die eerste keer geldig gepubliseer in 1942 deur Alander.
Aloe perdita
Aloe perdita is 'n aalwyn wat endemies aan Zimbabwe is.
Gaby Dohm
Gaby Dohm (gebore 23 September 1943) is 'n Duitse aktrise. Sy is bekend vir haar rolle in die rolprent The Serpent's Egg (1977) en in die televisiereekse The Black Forest Hospital (1985) en Four Women and a Funeral (2005).
Tentergate
Tentergate is 'n nedersetting in die Chris Hani-distriksmunisipaliteit in die Oos-Kaap, Suid-Afrika.
Tentergate is gestig in 1976, as hervestigingskamp vir die mense wat Herschel gevlug het voor sy inlywing in 'n onafhanklike Transkei.
Kitalpha
Kitalpha (ook bekend as Alpha Equulei of α Equ) is die helderste ster in die sterrebeeld Vul (Equuleus). Dit is 190 ligjare van die Son af.
Name
Die ster se Bayer-naam is "Alpha Equulei" en sy Flamsteed-naam "8 Equulei". Die tradisionele naam, "Kitalpha", kom van die Arabiese قطعة الفرس qiṭ‘a(t) al-faras, "’n deel van die perd".
In 2016 het die Internasionale Astronomiese Unie se sternaamwerkgroep (WGSN) die naam "Kitalpha" vir die ster goedgekeur
Eienskappe
Die gesamentlike klassifikasie van α Equ is ’n G-tipe reusester met ’n skynbare magnitude van 3,92, maar dit is ’n dubbelster. Die primêre komponent is ’n G7-reus wat ’n ligsterkte van sowat 50 keer dié van die Son het. Sy oppervlaktemperatuur is 5 100 K en sy radius 9,2 keer die Son s’n.
Die twee sterre wentel elke 988 dae in ’n sirkulêre wentelbaan om mekaar. Volgens hulle wentelsnelhede is hulle massas onderskeidelik 2,3 en 2 sonmassas.
Seoding
Seoding is 'n landelike nedersetting in die Ga-Segonyana Plaaslike Munisipaliteit naby Kuruman in die Noord-Kaap, Suid-Afrika.
Lannea welwitschii
Lannea welwitschii is 'n boom wat deel is van die Anacardiaceae familie. Die plant is inheems in Angola, Demokratiese Republiek die Kongo, Ethiopië, Gaboen, Ghana, Golf van Guinee-eilande, Ivoorkus, Kameroen, Kenia, Liberië, Mosambiek, Nigerië, Republiek die Kongo, Sentraal-Afrikaanse Republiek, Tanzanië en Uganda.
Die plant het twee subspesies:
Daphne du Maurier
Dame Daphne du Maurier, Lady Browning, DBE 1969 ([duː_ˈmɒrieɪ]; * 13 Mei 1907, † 19 April 1989) was 'n Engelse skrywer van romans, kortverhale en toneelstukke. Alhoewel haar werke dikwels as romanties gekategoriseer word, het hulle ondertone van die bonatuurlike.
Bulbine inflata
Bulbine inflata is 'n plant wat deel van die Asphodelaceae familie is. Die spesie is inheems aan Eswatini, KwaZulu-Natal en Mpumalanga.
Lannea chevalieri
Lannea chevalieri is 'n boom wat deel is van die Anacardiaceae familie. Die plant is endemies aan Sentraal-Afrikaanse Republiek.
Bulbine coetzeei
Bulbine coetzeei is 'n plant wat deel van die Asphodelaceae familie is. Die spesie is inheems aan Eswatini, KwaZulu-Natal, Limpopo en Mpumalanga.
Ontkenning van klimaatsverandering
Ontkenning van klimaatsverandering, of ontkenning van aardverwarming, is ontkenning, afwys of twyfel wat die wetenskaplike konsensus oor klimaatsverandering weerspreek, insluitend die mate waarin dit deur mense veroorsaak word, die uitwerking daarvan op die natuur en die menslike samelewing, of die potensiaal van aanpassing tot aardverwarming deur menslike optrede. Baie wat ontken, verwerp of twyfel oor die wetenskaplike konsensus oor antropogeniese aardverwarming self-etiket as "klimaatverandering skeptici. wat verskeie wetenskaplikes opgemerk het, is 'n onakkurate beskrywing.  Ontkenning van klimaatsverandering kan ook implisiet wees wanneer individue of sosiale groepe die wetenskap aanvaar, maar nie daarin slaag om dit te verwerk of om hul aanvaarding in aksie om te dit nie. Verskeie sosiale wetenskaplike studies het hierdie posisies ontleed as vorme van ontkenning,  pseudowetenskap, of propaganda.
Die veldtog om publieke vertroue in klimaatwetenskap te ondermyn, is beskryf as 'n "ontkenningsmasjien" wat deur industriële, politieke en ideologiese belange georganiseer word, en ondersteun word deur konserwatiewe media en skeptiese bloggers om onsekerheid oor aardverwarming te skep.
Die politiek van aardverwarming is beïnvloed deur ontkenning van klimaatsverandering en die politieke omstredenheid oor aardverwarming, wat die pogings om op te tree teen klimaatsverandering of aan te pas by die verwarmde klimaat ondermyn. Diegene wat ontkenning bevorder, gebruik gewoonlik retoriese taktiek om die voorkoms van 'n wetenskaplike kontroversie voor te gee waar daar geen is nie.
Amenhotep I
Amenhotep I was die tweede farao van die 18de Dinastie van Egipte. Sy bewind word gewoonlik beskou as tussen 1526 en 1506 v.C. Hy was die seun van Ahmoses I en Ahmoses-Nefertari, maar het minstens twee ouer broers, Ahmoses-anch en Ahmoses Sapair, gehad en daar is dus nie verwag dat hy koning sou word nie. Die een of ander tyd in die agt jaar tussen Ahmoses I se 17de bewindsjaar en sy dood het sy erfgenaam egter gesterf en het Amenhotep die kroonprins geword. Met Ahmoses se dood het hy die troon bestyg en sowat 21 jaar lank regeer.
Ontkenning van klimaatsverandering
Georganiseerde veldtogte om publieke vertroue in klimaatwetenskap te ondermyn word geassosieer met konserwatiewe ekonomiese beleide en word gerugsteun deur industriële belange wat gekant is teen die regulering van CO2-vrystellings. Ontkenning van klimaatsverandering word geassosieer met die beïnvloeding van fossielbrandstowwe, die Koch-broers, bedryfsadvokate en konserwatiewe dinkskrums, dikwels in die Verenigde State. Meer as 90% van studies wat skepties is oor klimaatsverandering kom van regse dinkskrums af.
So onlangs as die 1970's het oliemaatskappye navorsing gepubliseer wat oor die algemeen ooreenstem met die wetenskaplike gemeenskap se siening oor aardverwarming. Ten spyte hiervan het oliemaatskappye 'n ontkenningsveldtog oor klimaatsverandering georganiseer om openbare disinformasie vir 'n paar dekades te versprei, 'n strategie wat vergelyk is met die georganiseerde ontkenning van die gevare van tabakrook deur die tabakbedryf, en dikwels selfs uitgevoer word deur dieselfde individue wat het voorheen die tabakbedryf se ontkenningspropaganda versprei.
Amenhotep I
Hy het die koninkryk geërf wat sy pa deur sy militêre oorwinnings opgebou het en het heerskappy oor Nubië en die Nyldelta gehandhaaf, maar nie in die Levant nie. Hy het die herbou van tempels in Bo-Egipte voortgesit. Ná sy dood is hy vergoddelik as die beskermingsgod van Deir el-Medina.
Plocamiancora denticulata
Plocamiancora denticulata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Richard Pearson (akteur)
Richard Pearson (1 Augustus 1918 – 2 Augustus 2011) was 'n Engelse akteur. Hy was bekend vir sy rolle in die rolprente A Christmas Carol (1951) en The Mirror Crack'd (1980), en in die televisiereeks Our Mutual Friend (1958).
Plocamiancora denticulata
Die spons behoort tot die genus Plocamiancora en tot die familie Myxillidae. Die wetenskaplike naam van die spesie is die eerste keer geldig gepubliseer in 1927 deur Topsent.
Lillian Lorraine
Lillian Lorraine (1 Januarie 1892 – 17 April 1955) was 'n Amerikaanse aktrise en regisseuse. Sy was bekend vir haar rolle in die rolprente Should a Wife Forgive? (1915) en Neal of the Navy (1915).
Ntsweng
Ntsweng is 'n landelike nedersetting in die Ga-Segonyana Plaaslike Munisipaliteit naby Kuruman in die Noord-Kaap, Suid-Afrika.
Karin Dor
Karin Dor (22 Februarie 1938 – 6 November 2017) was 'n Duitse aktrise. Sy was bekend vir haar rolle in die rolprente Winnetou: The Red Gentleman (1964), Die Nibelungen, Teil 1 - Siegfried (1966), You Only Live Twice (1967), en Topaz (1969).
Colin Farrell
Colin James Farrell (geb. 31 Mei 1976) is ’n Ierse akteur. Sy eerste toneelervaring was in 1998 in die BBC se TV-drama Ballykissangel. Hy is veral bekend vir sy rolle in Alexander (2004), Miami Vice (2006) en In Bruges (2008). Vir laasgenoemde het hy 'n Golden Globe gewen.
Vroeë lewe
Farrell is in Dublin, Ierland, gebore as die seun van Eamon Farrell en Rita Monaghan. Sy pa het sokker gespeel vir die Shamrock Rovers en ’n gesondheidswinkel gehad. Sy oom Tommy Farrell het vir dieselfde klub gespeel.
Onder aansporing van sy broer het hy die Gaiety School of Acting bygewoon en dit verlaat toe hy ’n rol in Ballykissangel kry. As ’n 18-jarige besoeker aan Sydney, Australië, was hy ’n verdagte in ’n poging tot moord. Die polisieskets het merkwaardig soos hy gelyk en hy het selfs erken dat hy die aand van die voorval bewusteloos geraak het. Sy enigste alibi was skynbaar ’n dagboek wat sy vriend gehou het waarin aangeteken is dat die twee in ’n ander deel van die stad was en die dwelmmiddel MDMA gebruik het.
Loopbaan
duimnael|links|140px|Farrell in 2007 op die Toronto-rolprentfees. Farrell het sy rolprentdebuut in 1999 gemaak in die drama The War Zone.
Hollywood het hom ontdek toe hy die hoofrol in die oorlogsdrama Tigerland (2000) speel. In 2002 en 2003 het hy in die Amerikaanse rillers Phone Booth, S.W.A.T. en The Recruit gespeel en internasionaal aandag getrek. In dié tyd het hy ook in Steven Spielberg se wetenskapsfiksieriller Minority Report (2002) en in die superheldfilm Daredevil (2003) gespeel. Ná rolle in die onafhanklike rolprente Intermission (2003) en A Home at the End of the World (2004) het hy die rol van Alexander die Grote vertolk in Oliver Stone se prent Alexander (2004) en in The New World (2005) verskyn.
Daarna het werk gevolg in Miami Vice, ’n rolprentweergawe van die TV-reeks met dieselfde naam, asook in Woody Allen se Cassandra's Dream (2007). Vir sy spel in In Bruges (2008) het hy ’n Golden Globe gewen. In onlangse jare het hy verskyn in die komedieriller Fright Night (2011), die wetenskapsfiksie-aksieprent Total Recall (2012) en die swartkomedie-misdaadprent Seven Psychopaths (2012). In 2013 was hy in onder meer in Saving Mr. Banks, oor die skrywer van Mary Poppins, en in 2014 in die fabel Winter's Tale. In 2015 was hy speurder Ray Velcoro in die tweede seisoen van die TV-reeks True Detective, saam met Vince Vaughn en Rachel McAdams.
Hy is gewild onder verskeie resensente en het ook ’n reputasie as ’n hartebreker opgebou. In die 2000's het hy met verskeie beroemde vroue uitgegaan.
Verhoudings en kinders
Farrell het in 2001 met die sangeres Amelia Warner uitgegaan. Daar is gegis dat hulle getroud is, maar later het dit bekend geraak dat die troue nie wettig of ernstig was nie. Hy het ’n tatoe van Amelia se naam aan sy ringvinger. Teen die einde van 2003 was sy naam reeds gekoppel aan dié van die sangeres Britney Spears, die Playboy-voorbladmeisie Nicole Narain, die model Josie Maran en die aktrises Angelina Jolie,  Maeve Quinlan en Demi Moore.
Colin en die Amerikaans-Kanadese model Kim Bordenave het in 2003 die ouers geword van James Padraig Farrell. In 2007 het hy gesê sy seun het Angelman-sindroom, ’n seldsame genetiese afwyking wat gekenmerk word deur ’n stadige intellek en ontwikkeling, ’n spraakgebrek en ’n gelukkige houding.
Steve Carell
Steve Carell (gebore 16 Augustus 1962) is 'n Amerikaanse akteur, komediant, vervaardiger, en draaiboekskrywer. Hy is bekend vir sy rolle in die rolprente The 40-Year-Old Virgin (2005), Little Miss Sunshine (2006), en Foxcatcher (2014), en in die televisiereeks The Office (2005).
Colin Farrell
Verhoudings en kinders
Daarna het hy uitgegaan met die Ierse mediese student Muireann McDonnell en die Brits-Amerikaanse skrywer Emma Forrest. Hy het in 2009 nog ’n seun, Henry Tadeusz Farrell, gehad by sy mede-akteur in Ondine Alicja Bachleda-Curuś. Die verhouding is in 2010 beëindig.
Dwelmverslawing
Farrell is in Desember 2005 in ’n rehabilitasiesentrum vir dwelmgebruikers opgeneem. Hy het ná sy ontslag daarvan vertel in die Late Show with David Letterman en in die jare daarna steeds daaroor gepraat.
Seksvideo
In Julie 2006 het Farrell ’n hofsaak gemaak teen sy voormalige meisie die Playboy-model Nicole Narain en die Internet Commerce Group (ICG) vir die verspreiding van ’n seksvideo van 13 minute wat hy en Narain in 2003 gemaak het. Volgens hom wou Narain sy loopbaan skade berokken en "geld daaruit maak". Narain het dit ontken. Op 16 April 2006 het hulle ’n vertroulike skikking buite die hof bereik.
Aloe porphyrostachys
Die Aloe porphyrostachys is 'n aalwyn wat endemies aan Saoedi-Arabië is.
Lannea cotoneaster
Lannea cotoneaster is 'n struik of 'n boom wat deel is van die Anacardiaceae familie. Die plant is inheems in Ethiopië, Kenia en Somalië.
Nanchang Q-5
Die Nanchang Q-5 is 'n grondaanvalsvegvliegtuig van Chnese oorsprong. In verslae van die Noord-Atlantiese Verdragsorganisasie (NAVO) word na die Q-5 as die Fantan verwys.
Aloe pienaarii
Aloe pienaarii is 'n aalwyn wat inheems aan Eswatini, Mosambiek en Suid-Afrika is. In Suid-Afrika kom dit in Limpopo en Mpumalanga voor.
Mamoratwe
Mamoratwe is 'n landelike nedersetting in die Ga-Segonyana Plaaslike Munisipaliteit naby Kuruman in die Noord-Kaap, Suid-Afrika.
Plocamiancora igzo
Die spons behoort tot die genus Plocamiancora en tot die familie Myxillidae. Die wetenskaplike naam van die spesie is die eerste keer geldig gepubliseer in 1930 deur De Laubenfels.
Timothy Carhart
Timothy Carhart (gebore 24 Desember 1953) is 'n Amerikaanse akteur. Hy is bekend vir sy rolle in die rolprente Thelma & Louise (1991) en Black Sheep (1996), en in die televisiereeks The X-Files (1993).
Bob Peck
Bob Peck (23 Augustus 1945 – 4 April 1999) was 'n Engelse akteur. Hy was bekend vir sy rolle in die rolprente Slipstream (1989), Lord of the Flies (1990), en Jurassic Park (1993).
Ruth Drexel
Ruth Drexel (14 Julie 1930 – 26 Februarie 2009) was 'n Duitse aktrise en regisseuse. Sy was bekend vir haar rolle in die televisiereekse Münchner Geschichten (1974), Zur Freiheit (1987), Der Bulle von Tölz (1996), en Agathe kann's nicht lassen (2005).
Maheane
Maheane is 'n landelike nedersetting in die Ga-Segonyana Plaaslike Munisipaliteit naby Kuruman in die Noord-Kaap, Suid-Afrika.
David Peel (akteur)
David Peel (19 Junie 1920 – 4 September 1981) was 'n Engelse akteur en skrywer. Hy was bekend vir sy rolle in die televisiereekse BBC Sunday-Night Theatre (1950), Vanity Fair (1956), en Amelia (1961).
Louise Lorraine
Louise Lorraine (1 Oktober 1901 – 2 Februarie 1981) was 'n Amerikaanse aktrise. Sy was bekend vir haar rolle in die rolprente Adventures of Tarzan (1921), Exit Smiling (1926), The Stolen Ranch (1926), en The Jade Box (1930).
Plocamione
Plocamione is 'n genus van sponsdiere uit die klas van die Demospongiae (gewone sponse).
Lannea glabrescens
Lannea glabrescens is 'n boom wat deel is van die Anacardiaceae familie. Die plant is inheems in Ekwatoriaal-Guinee, Gaboen, Kameroen en Nigerië.
Carmine Caridi
Carmine Caridi (gebore 23 Januarie 1934) is 'n Amerikaanse akteur. Hy is bekend vir sy rolle in die rolprente The Godfather: Part II (1974), The Money Pit (1986), en The Godfather: Part III (1990), en in die televisiereeks NYPD Blue (1993).
Lannea cinerascens
Lannea cinerascens is 'n boom wat deel is van die Anacardiaceae familie. Die plant is endemies aan Kameroen.
Aloe × philippei
Aloe × philippei is 'n aalwyn en hibried wat endemies aan Madagaskar is. Die spesie is 'n kruising tussen ''Aloe acutissima var. fiherenensis en Aloe viguieri''.
Plocamiancora walvisensis
Plocamiancora walvisensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Plocamiancora en tot die familie Myxillidae. Die wetenskaplike naam van die spesie is die eerste keer geldig gepubliseer in 1988 deur Uriz.
Swartkops
Swartkops is 'n nedersetting in Nelson Mandelabaai Metropolitaanse Munisipaliteit aan die kus van die Oos-Kaap, Suid-Afrika.
Die dorp is langs die Swartkopsrivier geleë, 11 km noord van Gqeberha en 1.6 km van die Indiese Oseaan. Die naam verwys na die omliggende heuwels wat met donker skaduwees bedek is.
Die Kaapse Regeringspoorweë het 'n spoorwegaansluiting hier gebou in 1872, in diens van die spoorroete na Grahamstad en Alicedale in die ooste, Port Elizabeth in die suide, en Uitenhage in die weste.
Posduif
'n Posduif is 'n duif wat spesiaal geteël is om as dierevervoer gebruik te word. Posduiwe is al gebruik van so vroeg as 1150 in Bagdad, om boodskappe te stuur. Later is posduiwe ook gebruik by Genghis Khan, asook in die Eerste- en Tweede Wêreldoorlog, waar duiwe honderduisende mense se lewens gered het, deur boodskappe oor te dra.
Intelligensie van duiwe
Duiwe word gebruik vir verskeie redes en take, omdat hulle gesien word as een van die mees intelligentste voëls op aarde. Hulle het die vermoë om take wat voorheen vir hulle geleer is, op te neem en uit te voer. Dit is ook bevind dat die duif die spieël-toets (die vermoë om 'n weerkaatsing te identifiseer) geslaag het. Dit maak die duif slegs een uit ses spesies wat dit kon regkry.
Dit is ook bevind dat duiwe al 26 letters van die alfabet kan uitken en konseptualiseer. In Wetenskaplike toetse is bevind dat duiwe kan onderskei tussen foto's, asook tussen verskeie mense op 'n foto.
Navigasie van posduiwe
Duiwe word oor die algemeen as goeie dierevervoer gesien, want hulle kan vlieg tot en met 80km per uur. In een dag kan die duiwe meer as 966km ver vlieg. Duiwe het die vermoë om dan weer terug te keer na hul oorsponklike huis.
'n Studie van 10 jaar is gedoen deur Oxford Universiteit waar bevind is dat duiwe paaie en hoofweë gebruik om te navigeer. Ander teorië vermoed dat duiwe navigeer deur die aarde se magnetiese veld te gebruik, asook landmerke, die son en lae frekwensie klankgolwe.
At-Tin
At-Tin (Arabies: التين, "Die Vy") is die 95ste soera, of hoofstuk, van die Koran. Dit bevat 8 ajat, of verse, en is vermoedelik in Mekka aan Mohammed geopenbaar.
Posduif
Posduiwe in die oorlog
Posduiwe moes soms deur vuur en giftige gasse vlieg om die boodskappe huis toe te stuur. In die Tweede Wêreldoorlog is posduiwe minder gebruik, omdat die tegnologie van telekommunikasie op daardie stadium baie verbeter het.
At-Tin
Opsomming
Die naam van die soera kom uit vers 1. Volgens dié hoofstuk het God die mens voortreflik geskape, maar Hy laat hulle tot die allerlaagste verval, buiten die gelowiges. Laastens word mense herinner die oordeelsdag is werklik.
Posduif
Bybelse verwysing
Die eerste verwysing na die duif in die Bybel, was in die ou Testament by die storie van Noag en die ark. Die duif is uit die ark gestuur om ondersoek in te stel of die watervloed al gesak het. Die duif het teruggekom met 'n olyftakkie in sy bek, wat 'n aanduiding was dat die watervloed gesak het.
Lannea coromandelica
Lannea coromandelica is 'n boom wat deel is van die Anacardiaceae familie. Die plant is inheems in Andaman-eilande, Assam, Bangladesj, China, Indië, Kambodja, Laos, Mianmar, Nepal, Nicobar-eilande, Pakistan, Sri Lanka, Thailand en Viëtnam.
Edward Peel
Edward Peel (gebore 1943) is 'n Engelse akteur. Hy is bekend vir sy rolle in die rolprente Lassiter (1984) en Shakespeare's Globe: A Midsummer Night's Dream (2014), en in die televisiereekse Breakaway (1980) en By the Sword Divided (1983).
Magobe
Magobe is 'n landelike nedersetting in die Ga-Segonyana Plaaslike Munisipaliteit naby Kuruman in die Noord-Kaap, Suid-Afrika.
Joan Lorring
Joan Lorring (17 April 1926 – 30 Mei 2014) was 'n Amerikaanse aktrise. Sy was bekend vir haar rolle in die rolprente The Bridge of San Luis Rey (1944), The Corn Is Green (1945), Three Strangers (1946), en The Lost Moment (1947).
Gundi Ellert
Gundi Ellert (gebore 8 September 1951) is 'n Duitse aktrise. Sy is bekend vir haar rolle in die rolprente Madame Bäurin (1993), Sleeper (2005), en The Murder Farm (2009), en in die televisiereeks Der Geisterwald oder Des Raben Rache (1988).
Anthony Pelissier
Anthony Pelissier (27 Julie 1912 – 2 April 1988) was 'n Engelse akteur, regisseur, skrywer, en vervaardiger. Hy was bekend vir sy rolle in die rolprente Vacation from Marriage (1945), The Rocking Horse Winner (1949), The History of Mr. Polly (1949), en Encore (1951).
Al-'Kadr
Al-'Kadr (Arabies: القدر, "Die Majesteit") is die 97ste soera, of hoofstuk, van die Koran. Dit bevat 5 ajat, of verse, en is vermoedelik in Mekka aan Mohammed geopenbaar.
Opsomming
Die naam van die soera kom uit vers 1. Dit vier die nag van die eerste openbaring van wat die Koran sou word. Dit gaan hoofsaaklik oor mag.
Plocamione carteri
Plocamione carteri is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Plocamione en tot die familie Raspailiidae. Die wetenskaplike naam van die spesie is die eerste keer geldig gepubliseer in 1881 deur Ridley & Duncan.
Lannea barteri
Lannea barteri is 'n boom wat deel is van die Anacardiaceae familie.
Verspreiding
Die plant is inheems in Benin, Burkina Faso, Burundi, Demokratiese Republiek die Kongo, Ethiopië, Ghana, Guinee, Ivoorkus, Kameroen, Mali, Nigerië, Sentraal-Afrikaanse Republiek, Sierra Leone, Soedan, Togo, Tsjad en Uganda
Tautavelmens
Die naam Tautavelmens verwys na die argaïese mense wat sowat 550 000 tot 400 000 jaar gelede in die Aragogrot in Tautavel, Frankryk, gewoon het.